**Til årsmøtet i Bergen Badmintonklubb**

Valgt revisors beretning for 2019

**Uttalelse om årsregnskapet**

Vi har revidert årsregnskapet for Bergen Badmintonklubb.

Årsregnskapet for regnskapsåret 2019 viser et overskudd på kr 92 028,18

**Kommentarer til resultat Bergen Badmintonklubb 2019**

**Generell kommentar:**

Siden det ikke foreligger et godkjent budsjett, har vi ikke kunnet sammenligne inntekter og kostnader mot dette. Vi har derfor sett på resultat regnskap i 2018 for sammenligning.

Regnskapet er meget detaljert og oversiktlig. Dette gir styret et godt grunnlagt for å styre kostnader gjennom året. Regnskapet viser et overskudd på kroner 92 028,18 og dette er positiv endring fra 2018 da klubben hadde et underskudd på kroner 143 556. Fremlagt budsjett for 2019 på årsmøtet ble ikke godkjent, og styret fikk i oppgave å komme ut balansert i 2019. Styret har med dette utgangspunktet gjort en formidabel jobb og det er flott at en kan vise til et så stort overskudd for 2019. Særlig kan det nevnes at det har vært jobbet godt med å få inn diverse tilskudd gjennom de ordninger som kan gi dette. Det har også vært jobbet godt med kafédrift i forbindelse med turneringer, og dette har bidratt positivt i regnskapet.

Regnskapet er som tidligere nevnt meget detaljert. Vi anbefaler styret å vurdere forenkling av dette ved å slå sammen enkelte poster. Vi kommer tilbake på noen konkrete forslag til dette under utgifter.

**Inntekter:**

Inntekter er høyere i 2019 enn i 2018.

Som nevnt i tidligere revisjonsrapporter er oversikt over innkjøp av baller og forbruk på treninger, samt salg til medlemmer ikke balansert. Det anbefales at klubben etablerer et system for å ha god oversikt over dette.

Som nevnt over er inntekter fra diverse tilskudd og gaver betydelig større enn i 2018, i kroner nesten doblet. Dette har nok vært den viktigste innsatsen for at regnskapet er positivt. Dette er noe styret bør prioritere også i kommende år.

Inntekter fra landslotteriet er større enn normalt. Dette skyldes at inntekter for 2019 og 2018 er kommet på 2019 regnskapet.

**Utgifter:**

Totalt sett er utgifter på omtrent samme nivå som i 2018.

Lønnskostnader er den største utgiftsposten for klubben. Denne har økt med ca. 10 % i forhold til kostnadene i 2018. Dette må sees i sammenheng med at en har hatt to trenere på treninger for aktive ungdommer. Klubben har redusert på ledere/trenere på turneringer, noe som har gitt noen besparelser. Vi hører at ikke alle trenerne sender inn timelister månedsvis, noe som medfører at enkelte lønnsutgifter ikke kommer på riktig regnskapsår. Styret bør sørge for at dette overholdes.

Reisekostnader ved U13/U15 landsfinalen er betydelig større i 2019 enn i 2018. Dette skyldes utfordringer med retur fra landsfinalen, uforutsette utgifter til leiebil og utgifts refusjon til reiseledere. Da er det flott at det ble søkt om og innvilget støtte til landsfinalen slik at økte kostnader ble dekket inn.

Generelt erfarer vi at dokumentasjon av kostnader for reiser i noen tilfeller er mangelfull. Styret må sikre seg at reiseregninger blir laget for alle reiser i henhold til regler som er etablert for dette.

Innholdet i kafékassen er det samme som i 2018. Her må en sikre seg at denne telles opp og at innholdet registreres etter hver turnering. Vi anbefaler at styret etablerer rutiner for dette.

Som nevnt over anbefaler vi styret å se på en forenkling av poster i regnskapet. Her er noen forslag:

* Ballkostnader for turneringer kan samles i en post
* Kostnader for turneringer samles i en post, utgifter til premier inngår i dette
* Startkontingenter for lagserier samles i en post

Vi mener at regnskapet og regnskapsføringen er slik at årsregnskapet for 2019 kan fastsettes som Bergen Badmintonklubb årsregnskap for 2019.

Bergen 17.03.2020

Jack Oterhals Ingrid Teistung